Органичны злученины

Органичны злученины суть хемично чисты материалы, котры ся складують з молекул едного типа, котры все обсягують карбон. Занимать ся нима шпециалный роздѣл хемии — органична хемия.

Класификация
Органичны злученины подля штруктуры карбонового скелета молекулы дѣлять ся на ацикличны и цикличны.Мала гірнича енциклопедія, том 2, с. 514.
Ацикличны
— гидрокарбоны з отвореным ланцом атомох (алифатичны). Они ся еще дѣлять на насычены и ненасычены. Насычены суть гидрокарбоны, де атомы карбона вязаны меджи собов и з атомами гидрогена простыма (еднистыма) вязбами (алканы) з общов формулов CnH2n+2. Ненасычены суть гидрокарбоны олефины з общов формулов CnH2n, што обсягують двоиту (олефинову) вязбу; дале ацетиленовы — троиту, диеновы — двѣ двоиты (олефиновы) вязбы  з общов формулов CnH2n-2 и так дале.
Цикличны
— злученины зо замкненым (перстеньовым, або цикличным) ланцом атомох. Они ся еще дѣлять на изоцикличны и гетероцикличны. 
Изоцикличны  гидрокарбоны зо замкненым ланцом атомох карбона. Ку ним належать: 
 алицикличны, або полиметиленовы (циклопарафины и их дериваты); 
 ароматичны злученины (бензол, нафталин и их дериваты). 
Гетероцикличны мають в цикличной системѣ, окрем атомох  карбона, атомы иншых елементох (напр., оксиген, азот, сѣрка). 

Гидрокарбоны утворюють гомологичны ряды, в якых каждый далшый член од попередного одличуе ся на групу СН2 (гомологичный роздѣл). Кедь в гомологичном рядѣ еден або даколько атомы гидрогена будуть вымѣнены функционалныма групами: X (хотьякый галоген), ОН, NН2, NO2, СООН и т. д., одповѣдно утворять ся гомологичны ряды галогендериватох RХ, алкоголох ROH, аминох RNH2, нитрозлученин RNO2, квасох RCOOH и т. д., де R — радикал (CnH2n+2, CnH2n, CnH2n-2 и т. д.).

Терминология
В терминологии органичных злученин поуживать ся троякы назвы:
 тривиалны, што склали ся исторично, бѣжно ся поуживають, але суть несистемны, не указують на тип и штруктуру злученины;
 рационалны назвы — системны назвы, основаны на назвѣ найпростѣйшой злученины в гомологичном рядѣ;
 назвы подля IUPAC — системны назвы, складены  з корѣня (назва основного гидрокарбона), префикса (назвы радикалох) и суфикса (назвы функчных груп), з доданьом чисел, на означѣня пологы бочных ланцох, кратных вязеб и др. (числованя може быти арабске, римске и алфавитне, латинске або грецке).  
Назвы подля IUPACIUPAC — International Union of Pure and Applied Chemistry — Меджинародна уния чистой и апликованой хемии суть часто довгы, непрактичны в хоснованю, зато продовжують жити и стары системы, але назвы IUPAC суть повинно поуживаны в научной и техничной литературѣ на точне означѣня злученины. Напримѣр, обычайный цукор каждый хемик назве тривиалнов назвов сахароза, а не его IUPAC назвов  алфа-D-глукопиранозил-бета-D-фруктофуранозид.Илья Леенсон

См. тыж
 Органична материя

Жерела и одказы
 Мала гірнича енциклопедія. В 3 т. / за ред. В.С. Білецького. – Донецьк : Схід. видав. дім, 2013. Том 2.  
 Илья Леенсон: Тривиальные названия веществ. //Энциклопедия «Кругосвет» Доступне онлайн

 Референции 

Катеґорія:Орґанічны злученины